‘नारी का अपमान करने वाले का विनाश होता है’
भोपाल | किसी भी युग में यह देखा गया है कि जब भी किसी ने नारी का अपमान किया है, उसका सर्वनाश हुआ है। रावण ने माता सीता का अपहरण किया तो उसका कुल ही समाप्त हो गया। इसी प्रकार द्रोपदी का अपमान करने पर कौरवों का सर्वनाश हो गया। यह बात बरखेड़ा स्थित ई सेक्टर में चल रही भागवत कथा के तीसरे दिन बुधवार को भगवताचार्य पं. मुकेश अवस्थी महाराज ने कही। उन्होंने कहा कि नए वर्ष में लोगों को संकल्प लेना चाहिए कि वे कभी नारी का न अपमान करेंगे और न ही होने देंगे। सरकार द्वारा किए जा रहे बेटी बचाओ अभियान की सराहना करते हुए उन्होंने कहा कि नारी का सम्मान सर्वोपरि है। शुरू में भेल जीएम टीजी चौरागड़े, महेश मालवीय आदि ने भागवत की पूजा अर्चना की।
hin_Deva hin_Deva